স্টাফ রিপোর্টার | ২০ আগস্ট ২০১৯, মঙ্গলবার, ১:৪১
ছাত্রদলের কাউন্সিল উপলক্ষে সরগরম নয়া পল্টন এলাকা। আজ সোমবার সভাপতি ও সাধারণ সম্পাদক পদপ্রার্থীদের মনোনয়ন জমা দেয়ার শেষ দিন। সকাল থেকেই প্রার্থীরা শোডাউন নিয়ে বিএনপির কেন্দ্রীয় কার্যালয়ে যান। এসময় বিএনপি চেয়ারপার্সন খালেদা জিয়ার মুক্তি ও ছাত্রদলের কাউন্সিল সফল করার লক্ষে শ্লোগান দেন তারা। বেলা একটা পর্যন্ত ২২ জন প্রার্থী মনোনয়ন ফরম জমা দিয়েছেন। সভাপতি পদে মনোনয়ন ফরম জমা দিয়েছেন মোঃ এরশাদ খান ,আল মেহেদী তালুকদার, কাজী রওনক শ্রাবণ, আসাদুল আলম টিটু, সাজিদ হাসান বাবু, মশিউর রহমান রনি প্রমুখ। সাধারণ সম্পাদক পদে মনোনয়ন ফরম জমা দিয়েছেন আমিনুর রহমান আমিন, কারীমুল হাই নাঈম, সাঈফ মোহাম্মদ জুয়েল, শাহনেওয়াজ, নাদিয়া পাঠান পাপন, ডালিয়া রহমান প্রমুখ।